เรื่องร้องเรียน: ท่อระบายน้ำอุดตันจากการวางท่อประปา ทำให้พื้นผิวจราจรเกิดเป็นแอ่งและน้ำขัง เกิดกลิ่นเน่าเหม็นและเป็นแหล่งเพาะพันธุ์ของยุง ความสูงระดับข้อเท้า น้ำท่วมมาแล้วมากกว่า 1 สัปดาห์
การดำเนินการของเจ้าหน้าที่: ฝ่ายโยธาเขตบางกะปิขอเรียนแจ้งให้ทราบว่า ซอยดังกล่าวคือซอยรามคำแหง30/1 ซึ่งเป็นซอยส่วนบุคคลฝ่ายโยธาจึงไม่มีอำนาจหน้าที่และงบประมาณในการเข้าไปดำเนินการได้ หากผู้ร้องต้องการให้ดำเนินการแก้ไขต้องแจ้งไปยังเจ้าของกรรมสิทธิ์ที่ดินดังกล่าว และหากต้องการให้ฝ่ายโยธาสำนักงานเขตบางกะปิเข้าดำเนินการแก้ไขจะต้องให้เจ้าของกรรมสิทธิ์ที่ดิน ยกที่ดินให้เป็นที่สาธารณะก่อนครับ ขออภัยในความไม่สะดวก
ความเห็นของผู้แจ้ง: ทางเขตใจร้ายไม่ให้ความช่วยเหลือดูแลประชาชน ในเขตอื่นหลายๆๆ เขต จนท. ยังเข้าไปดูแลช่วยเหลือประชาชน โดยมิได้อ้างว่าเป็นพื้นที่ของเอกชน เราเสียภาษีเท่ากับประชาชนที่อยู่ในพื้นที่สาธารณะไม่ได้ส่วนลดจากการที่อยู่ในพื้นที่ส่วนบุคคลเลย
พื้นที่: แขวงหัวหมาก เขตบางกะปิ กรุงเทพมหานคร